Diari Oficial de la Generalitat Valenciana


Sumari del DOGV 5349, del 19-09-2006 (2006/10404)

Acord de 15 de setembre de 2006, del Consell, pel qual s'aprova definitivament l'ordenació urbanística relativa a l'atribució d'ús i aprofitament sol·licitada per la Fundació Esportiva Cultural Levante de la Comunitat Valenciana, que consistix en una actuació integral per a la instal·lació d'una ciutat esportiva a sòl no urbanitzable del municipi de Buñol.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5349

Data del DOGV
:   19-09-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/10421


Data del document
:   15-09-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Buñol
    * pla d'urbanisme

Acord de 15 de setembre de 2006, del Consell, pel qual s'aprova definitivament l'ordenació urbanística relativa a l'atribució d'ús i aprofitament sol·licitada per la Fundació Esportiva Cultural Levante de la Comunitat Valenciana, que consistix en una actuació integral per a la instal·lació d'una ciutat esportiva a sòl no urbanitzable del municipi de Buñol. [2006/10992]  
El Consell, en la reunió del dia 15 de setembre de 2006, va adoptar l'acord següent:  
Vist l'expedient promogut per la Fundació Esportiva Cultural Levante de la Comunitat Valenciana, que sol·licita la declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre sòl no urbanitzable, per a la instal·lació d'una ciutat esportiva de futbol a la partida Baiba, parcel·la 162 i altres, a sòl no urbanitzable del municipi de Buñol, i de conformitat amb els següents  
Antecedents de fet  
Primer  
En el Registre del Servei Territorial de Planificació i Ordenació Territorial de València va tindre entrada la documentació relativa a la sol·licitud de declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre sòl no urbanitzable, referida a la instal·lació d'una ciutat esportiva de futbol en la partida Baiba, parcel·la 162 i altres, a sòl no urbanitzable del terme municipal de Buñol.  
El 7 de gener de 2004 es va donar audiència a l'Ajuntament de Buñol i, el 6 de maig de 2004, es va donar audiència als municipis confrontants de Yátova, Alborache, Godelleta, Chiva, Siete Aguas i Requena.   
El 5 d'abril de 2004 es va sol·licitar al promotor la còpia dels títols de propietat que acrediten la titularitat de la totalitat dels terrenys afectats per l'actuació.  
El 18 d'abril de 2005 es va requerir el promotor perquè aportara els informes i els certificats previstos en l'annex de l'Ordre de 3 de gener de 2005, de la Conselleria de Territori i Habitatge, per la qual s'establix el contingut mínim dels estudis d'impacte ambiental.  
El 12 de maig de 2005 es va sol·licitar al promotor i a l'Ajuntament de Buñol que s'aportaren els compromisos que han de contraure amb l'esmentat Ajuntament d'acord amb el que preveu l'article 20 de la Llei 4/1992, alhora que es reitera l'aportació de la documentació prevista en l'annex de l'Ordre de 3 de gener de 2005 abans citada.  
Segon  
Durant la tramitació de l'expedient s'han sol·licitat informes sectorials als organismes següents: Conselleria d'Infraestructures i Transport . Oficina del Pla Carreteres, Carreteres Ministeri, Diputació Provincial de València, Secretaria Autonòmica de l'Esport i Unitat de Patrimoni de la Conselleria de Cultura, Educació i Esport; i s'ha remés l'Estudi d'impacte ambiental al Servei d'Avaluació d'Impacte Ambiental, de conformitat amb l'article 20 de la Llei 4/1992, de 5 de juny, de la Generalitat, sobre sòl no urbanitzable.  
En l'expedient consta l'emissió dels informes següents:  
. Ajuntament de Buñol (Resolució 311/2004, de 16 de febrer, del regidor delegat de Govern, Interior i Urbanisme). En aquest informe s'assenyala el següent:   
.Segons la documentació aportada aquest informe és favorable a la Declaració d'interés comunitari per a la Ciutat Esportiva Levante les característiques rectificades de la qual s'especifiquen en la documentació presentada el 23-01-04 i que han de remetre's als serveis de Gestió i Disciplina Urbanística juntament amb els informes.   
Les seues característiques resumides són:  
Superfície ocupada: 99.755 m².  
Superfície grades: 4.200 m².  
Superfície club social i residència: 2.430 m².  
Superfície mòdul eventual i vestidors: 810 m².  
Superfície camps i pistes entrenament: 58.000 m².  
Estacionaments i accessos: 34.315 m².  
La superfície ocupada és de 7.440 m². que representen el 7'1% de la superfície total, inferior al 10% establit en l'article 241 de les normes.  
L'edificabilitat total és de 10.320 m². de sostre encara que se sol·licita una reserva de 9.630 m². davant de possibles ampliacions. Això representa 0'2 m². sostre/m² sòl. L'article 241 no especifica l'edificabilitat màxima, si bé per les altures màximes establides es tracta d'un valor perfectament enquadrable. En relació amb la sol·licitud d'aprofitament per a possibles ampliacions ha d'entendre's exclusivament per a la mateixa destinació, relació directa amb la ciutat esportiva.  
El cost de l'obra urbanitzadora és de 879.391,89 euros i per això de conformitat amb l'article 20.1.c) de la Llei 4/1992, del sòl no urbanitzable, es quantifica el deure legal per relació a l'aprofitament, el 15% del valor de la urbanització, resulta de 131.908,78 euros.  
En relació amb el subministrament d'aigua, excloent el subministrament per a reg, s'estima, d'acord amb els usos i nombre d'usuaris, en 25.000 litres diaris. El servei d'abastiment d'aigua pot garantir aquest cabal..  
. Conselleria d'Infraestructures i Transport, Oficina del Pla de Carreteres, de 2 de març de 2004, en sentit desfavorable a l'aprovació, atés que s'ha de definir en el plànol la ubicació i accés en relació a la situació actual de la carretera CV-425; així com 3.1 IC, en l'itinerari fins a l'activitat i en l'accés a la carretera. Ha d'acreditar-se la compatibilitat de l'activitat sol·licitada amb el projecte de la ronda de Buñol, expedient 1224, actualment en execució.  
. Direcció General de Carreteres, Ministeri de Foment, rebut el 26 de gener de 2004, indicant que l'actuació se situa fora de la zona d'influència de la xarxa de carreteres de l'Estat i que no és competent per a emetre un informe respecte d'això.  
. Diputació Provincial de València, rebut per fax el 20 d'abril de 2004, en sentit desfavorable, fins que s'acomplira una sèrie de documentació.  
. Secretaria Autonòmica d'Esport, no rebut fins a la data.  
Tercer  
El 19 de maig de 2004, la secretària autonòmica de Territori i Medi Ambient va resoldre l'admissió a tràmit i el sotmetiment a informació pública, havent-se publicat anuncis en el Diari Oficial de la Generalitat núm. 4852, de 29 de setembre de 2004, i en el diari El Mundo d'1 d'octubre de 2004. No s'han presentat al·legacions.  
Quart  
El 8 de juny de 2005 va tindre entrada un nou informe de la Diputació Provincial de València, on s'indicava que, analitzada la nova documentació, s'informa favorablement amb els condicionats següents: no es podrà emplaçar cap edificació en la zona de protecció, igualment i abans de la realització de qualsevol obra en la zona de protecció de la carretera CV-425 s'ha de sol·licitar el preceptiu permís a aquesta diputació.  
Cinqué  
El 6 d'octubre de 2005, el promotor va presentar còpia confrontada d'informe favorable del director general de Patrimoni Cultural Valencià, de 18 de juliol de 2005; còpia de la ja esmentada Resolució número 311/2004, del regidor delegat de Govern, Interior i Urbanisme, en què es fa constar el cabal garantit pel servei d'abastiment d'aigua; i còpia cotejada de la sol·licitud dirigida a la Confederació Hidrogràfica del Xúquer, de 6 d'octubre de 2005, en la qual es demana que siga admesa a tràmit diversa documentació, entre la qual se cita sol·licitud d'autorització o revisió d'autorització d'abocament, tres còpies de projecte d'instal·lació de depuradora d'aigües residuals i dues còpies d'estudi agronòmic. Al mateix temps, el promotor sol·licita al Servei Territorial de Planificació i Ordenació Territorial que se sotmeta a la Comissió Informativa de la Comissió Territorial d'Urbanisme tota aqueixa documentació per a l'aprovació de la Declaració d'interés comunitari amb els paràmetres actuals (25.000 litres/dia), i que quede supeditada a l'obtenció de la llicència d'activitat en aconseguir tots els paràmetres (90.000 litres/dia).  
El 18 d'octubre de 2005, el director territorial de Territori i Habitatge va remetre al Servei d'Avaluació d'Impacte Ambiental l'anterior documentació presentada pel promotor.  
Sisé  
El 4 de novembre de 2005, la directora general de Gestió del Medi Natural va dictar la Declaració d'impacte ambiental, estimada favorable, supeditant l'execució del projecte al compliment de huit condicionants, cal destacar els següents:  
. Es condiciona l'exercici de l'activitat a la disponibilitat de recursos hídrics suficients segons les necessitats establides en l'estudi d'impacte ambiental, tant per a aigua de consum com consegüentment per a l'aigua de reg, ja que aquesta procedirà de les aigües residuals depurades. Si és el cas, ha de disposar de les autoritzacions preceptives de l'organisme de conca per als usos corresponents.  
. Quant a la gestió de les aigües residuals depurades, ha de disposar de les corresponents autoritzacions d'abocament per la Confederació Hidrogràfica del Xúquer. Les aigües reutilitzades per a reg respondran a les característiques exigibles per a aquestes amb les degudes garanties sanitàries.  
Seté  
La Comissió Informativa de la Comissió Territorial d'Urbanisme de Valencia, en sessió de 8 de novembre de 2005, va acordar informar favorablement sobre la present sol·licitud de declaració d'interés comunitari amb les condicions establides en la Declaració d'impacte ambiental, i la resta d'informes ressenyats (Àrea de Carreteres de la Diputació Provincial de València), condicionant-se la concessió de les preceptives llicències d'obres i d'activitat a les autoritzacions de la Confederació Hidrogràfica Xúquer previstes en la Declaració d'impacte ambiental, considerant que procedix supeditar l'elevació perquè el Consell l'aprove definitivament fins que s'aporte el següent:  
. En relació a les cessions plantejades, l'òrgan municipal competent ha de precisar la destinació de la transformació en metàl·lic per a la realització d'infraestructures públiques addicionals en el municipi.  
. Justificació de la reserva mínima d'aparcaments, conforme a l'article 13 de l'annex del Reglament de planejament de la Comunitat Valenciana.  
. Justificació de la totalitat de la titularitat dels terrenys.  
Huité  
El 17 de maig de 2006, el Servei Territorial de Planificació i Ordenació Territorial de València va remetre informe assenyalant que el 12 de maig de 2006 va tindre entrada escrit de l'Ajuntament de Buñol remetent acord de l'Ajuntament en Ple de 3 de maig de 2006, precisant que la destinació de la transformació en metàl·lic del deure de cessió citat siga la realització de la infraestructura d'enllumenat públic en el barri Sant Rafael de Buñol.  
D'altra banda, el 9 de maig de 2006, va tindre entrada l'escrit del promotor informant que respecte a la reserva mínima d'aparcaments es disposen de 300 places per a turismes i de 5 per a autobusos, segons consta en l'expedient de la declaració d'interés comunitari que es va presentar en la Conselleria de Territori y Habitatge.  
Tal com s'indica en l'acord de la Comissió Informativa de 8 de novembre de 2005, la Resolució número 311/2004, del regidor delegat de Govern, Interior i Urbanisme de l'Ajuntament de Buñol, assenyala que l'edificabilitat total és de 10.320 m². de sostre encara que se sol·licita una reserva de 9.630 m². davant de possibles ampliacions.   
Les distintes superfícies (mesures en m².) es desglossen en les següents:  
. Camps d'esport: 44.432.  
. Grades: 1.000.  
. Edifici principal (cafeteria, club social, vestidors i equipaments): 525.  
. Edifici d'oficines: 400.  
. Vestidors de camps de gespa artificial: 1.240.  
. Caseta conserge: 100.  
. Instal·lacions de bombament (casa de bombes i depòsit de regulació): 60.  
. Depòsit de gas: 50.  
. Centre transformador: 100.  
. Depuradora: 325.  
. Aparcament: 10.990.  
. Vials interiors: 5.130.  
. Grades camps de gespa artificial, voreres i zones pavimentades: 2.610.  
. Zones verdes: 14.980.  
Respecte a la justificació de la propietat, s'han aportat les escriptures de propietat a fi d'acreditar la titularitat de la totalitat dels terrenys afectats per la instal·lació. Per tant, aquesta actuació no preveurà l'expropiació del sòl necessari per a les instal·lacions o per a l'execució d'aquelles i per al seu enllaç amb els corresponents sistemes generals, en relació amb el que preveu el paràgraf tercer de l'article 20 de la Llei 4/1992.  
Per tot el que antecedix, es considera acomplit l'acord de la Comissió Informativa de la Comissió Territorial d'Urbanisme de València de 8 de novembre de 2005, en relació amb la sol·licitud de Declaració d'interés comunitari per a la instal·lació de la ciutat esportiva de futbol a la partida Baiba, parcel·les 162 i altres, del municipi de Buñol, promoguda a instàncies de la Fundació Esportiva Cultural Levante de la Comunitat Valenciana.  
Fonaments de dret  
Primer  
El present expedient ha de resoldre's, per raó del que preveu la disposició transitòria tercera de la Llei 10/2004, de 9 de desembre, de la Generalitat, del sòl no urbanitzable, a la llum del que establix l'article 20 de la Llei 4/1992, de 5 de juny, de la Generalitat, sobre sòl no urbanitzable, completat amb les normes subsidiàries, aprovades definitivament l'1 de juny de 1987, i en el punt 3 de la seua modificació núm. 11, aprovada el 4 de febrer de 2005 per la Comissió Territorial d'Urbanisme de València, i la resta de legislació vigent en aquesta matèria d'urbanisme. Els terrenys estan classificats com a sòl no urbanitzable (article 241), l'ús és compatible.  
Segon  
Es tracta d'una activitat integral i per això ha de tramitar-se de conformitat amb el que han preceptuat els articles 16 i 20 de la Llei 4/1992, del sòl no urbanitzable.  
Es tracta d'una actuació que supera els 40.000 m². de parcel·la ocupada, per la qual cosa l'envergadura d'aquesta, de conformitat amb l'article 20 de la esmentada Llei 4/1992, i el fet de plantejar-se com una actuació integrada d'especial importància, fa que la tramitació correcta siga la pròpia de la declaració d'interés comunitari pel procediment extraordinari.  
L'actuació es projecta sobre una superfície de 104.421 m²., dels quals s'ocupen 81.942 m².   
Conforme a la lletra j) de l'esmentat article 241 de les normes urbanístiques, d'acord amb la nova redacció que dóna la modificació núm. 11 de les normes subsidiàries, quan l'ús que s'ha d'establir siga esportiu el 10% màxim d'ocupació de la parcel·la es referirà a l'edificació pròpiament dita i, en tot cas, la suma de l'edificació, vials interiors i zones d'aparcament no superarà el 50% de la parcel·la.   
Tercer  
Es preveu la instal·lació de la ciutat esportiva de futbol, que, conforme a la documentació aportada en l'estudi d'impacte ambiental de febrer de 2005, comprén camps d'esport, grades, edifici principal, edifici d'oficines, vestidors de camps de gespa artificial, caseta de conserge, instal·lacions de bombament, depòsit de gas, centre transformador, depuradora, aparcament, vials interiors, grades camps de gespa artificial, voreres i zones pavimentades, i zones verdes.  
En concret, les superfícies dels camps de futbol previstes són:  
. Camps de futbol d'herba natural: dos de competició (107m.x70m.) i un d'entrenament (88m.x53m.).  
. Camps de futbol de gespa artificial: un camp de competició (107m.x70m.) i tres camps (93m.x62m.) polivalents per a sis camps de futbol 7.  
Les distintes superfícies (mesures en m².) es desglossen en les següents:  
. Camps d'esport: 44.432.  
. Grades: 1.000.  
. Edifici principal (cafeteria, club social, vestidors i equipaments): 525.  
. Edifici d'oficines: 400.  
. Vestidors camps de gespa artificial: 1.240.  
. Caseta conserge: 100.  
. Instal·lacions de bombament (casa de bombes i depòsit de regulació): 60.  
. Depòsit de gas: 50.  
. Centre transformador: 100.  
. Depuradora: 325.  
. Aparcament: 10.990.  
. Vials interiors: 5.130.  
. Grades camps gespa artificial, voreres i zones pavimentades: 2.610.  
. Zones verdes: 14.980.  
Els requeriments de l'actuació indicats en l'estudi d'impacte ambiental són:  
. Dotació d'aigua potable de 90 m³./dia (per a població mitjana de 1.500 persones i població màxima de 3.000 habitants, amb una dotació de 30 l/hab/dia).  
. Dotació d'aigua per a reg: d'aproximadament 100 m³./dia, dels quals els tres camps de gespa natural ocupen una superfície de 2,43 ha. i necessiten una dosi de reg diària de 94,77 m³. que es projecta obtindre a partir dels 90 m³. d'aigua residual depurada i la resta, segons indica l'estudi, amb aigua procedent de pou o séquia de reg.  
Es generaran aigües residuals d'una població equivalent de 450 habitants-equivalents.  
La retirada de residus sòlids de tipus urbà s'efectuarà pel sistema de recollida municipal.  
Les infraestructures necessàries per al funcionament del projecte seran:  
. Per al subministrament d'aigua potable en l'estudi s'indiquen les necessitats de 90 m³./dia aigua, i, com no s'indica la procedència d'aquesta i l'acreditació de suficiència del recurs, es va sol·licitar l'ampliació de documentació. Es va rebre contestació a aquesta aportant el certificat municipal per a l'abastiment d'una quantitat de 25 m³./dia excloent el subministrament per a reg, sol·licitant l'aprovació de la declaració d'interés comunitari amb els paràmetres actuals de 25 m³., supeditant l'obtenció de la llicència d'activitat que han d'aconseguir tots els paràmetres de 90m³./dia.  
. Per a la gestió de les aigües residuals planteja un sistema de depuració propi per a un cabal mitjà diari de 90 m³., amb capacitat de tractament per a 450 habitants-equivalents mitjançant un sistema que incorpora tractament biològic de fangs activats i un tractament terciari integrat per un sistema de filtració i esterilització amb rajos UV, a fi de permetre la reutilització de l'aigua depurada per al reg dels camps de futbol.  
Tal com apareix en la Declaració d'impacte ambiental, un dels principals elements que poden resultar afectats és la demanda de recursos hídrics necessària per al funcionament de l'activitat que es projecta (90 m³./dia d'aigua de consum públic i 100 m³./dia per a aigua de reg, dels quals 90 m³. es projecta obtindre de l'aigua residual depurada).   
No obstant això, només es justifica la disponibilitat de 25 m³./dia d'aigua de consum mitjançant l'abastiment de la xarxa municipal, per la qual cosa falta per justificar tant la resta de la demanda per a consum humà com consegüentment la dotació d'aigua per a reg. Respecte a aquest punt, el promotor sol·licita que es condicione l'obtenció de la llicència de l'activitat a la disponibilitat dels esmentats recursos.  
L'accés es realitzarà per la A-3 (autovia Valencia . Madrid), amb eixida en la CV-425 en direcció a Buñol. Es preveu la construcció d'una rotonda, conforme a la documentació que ha servit de base a l'informe favorable condicionat de la Diputació Provincial de València, de data 23 de maig de 2005, amb data d'entrada en el Registre de la Comissió Territorial d'Urbanisme de 8 de juny de 2005.  
Quart  
S'acredita la titularitat de la totalitat dels terrenys mitjançant la presentació de còpia de totes les escriptures de propietat de les parcel·les.  
Cinqué  
El Consell és competent per a l'aprovació de l'ordenació i la definició de l'aprofitament urbanístic de la present actuació integral, per raó del que ha preceptuat l'apartat 2 de l'article 20 de la Llei 4/1992, de 5 de juny, de la Generalitat, sobre sòl no urbanitzable.  
Vistos els preceptes legals citats i la resta de general i pertinent aplicació, conforme a l'acord de la Comissió Informativa de la Comissió Territorial d'Urbanisme de València, i a proposta del conseller de Territori i Habitatge, el Consell  
ACORDA  
Primer  
Aprovar definitivament l'ordenació urbanística relativa a l'atribució d'ús i aprofitament sol·licitat per la Fundació Esportiva Cultural Levante de la Comunitat Valenciana, d'una actuació integral consistent en la instal·lació d'una ciutat esportiva de futbol, a la partida Baiba, parcel·la 162 i altres, a sòl no urbanitzable del municipi de Buñol, en els termes que es deriven de la documentació tècnica assumida per la mercantil promotora.   
La dita ordenació i declaració d'interés comunitari, així com l'adjudicació a què es fa referència en el següent apartat II, se subjectaran a les condicions especials que s'hi establixen.  
Segon  
Adjudicar la dita actuació integral en favor de la Fundació Esportiva Cultural Levante de la Comunitat Valenciana, a qui s'atorga la legitimació necessària, als efectes de l'article 20 de la Llei 4/1992, de 5 de juny, de la Generalitat, sobre sòl no urbanitzable, per a promoure la referida instal·lació.  
Tercer  
Condicionar i vincular la dita adjudicació i legitimació a què el promotor designat complisca i satisfaça, en la seua totalitat, totes les obligacions i càrregues de naturalesa urbanística, així com els compromisos que ha assumit al llarg de la tramitació d'aquest procediment en favor de l'Ajuntament de Buñol. L'incompliment o no-satisfacció de les dites obligacions determinarà la caducitat d'aquesta adjudicació i, si és el cas, de la mateixa declaració d'interés comunitari que té com a objecte.  
Quart  
El promotor ha de garantir, davant de l'Ajuntament de Buñol, la correcta i puntual execució de la implantació en què consistix aquesta actuació integral per un import d'almenys un 7% del cost total dels serveis i obres d'urbanització previstos. La dita garantia financera i personal de promoció ha de prestar-se mitjançant aval, fiança o depòsit de valors, abans de l'inici de les obres.   
Igualment l'Ajuntament de Buñol assenyala que la destinació de la transformació en metàl·lic del deure de cessió en l'expedient siga la realització de la infraestructura d'enllumenat públic en el barri Sant Rafael de Buñol en compliment de l'obligació dels deures de cessió previst en l'article 20 de la Llei 4/1992, de 5 de juny, de la Generalitat, sobre sòl no urbanitzable  
Cinqué  
Tot canvi que es produïsca en la titularitat de la promoció de l'actuació integral necessitarà l'autorització prèvia del Consell.  
Sisé  
L'acord d'adjudicació expressat en el precedent apartat II, sense perjudici del que disposa l'apartat III, caducarà si en el termini d'un any, comptador des de la publicació en el Diari Oficial de la Generalitat, la interessada no ha sol·licitat, en condicions d'obtindre, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució del conseller de Territori i Habitatge. L'eventual declaració de caducitat de l'adjudicació l'emetrà, arribat el cas, el conseller de Territori i Habitatge, a qui el present acord conferix les facultats necessàries amb aqueix fi, previ expedient instruït amb l'audiència de l'interessat i de l'Ajuntament de Buñol. La dita declaració, si es produïx, determinaria la suspensió temporal de la Declaració d'interés comunitari d'aquesta actuació integral, fins que el Consell resolga una nova adjudicació d'aquesta o la seua suspensió definitiva.  
A més de l'esmentada llicència municipal d'obres, l'adjudicatari ha d'obtindre els permisos, llicències i autoritzacions que siguen necessàries per al lícit exercici de l'activitat.  
Seté  
El desenvolupament de l'actuació integral s'ajustarà al projecte presentat pel promotor-adjudicatari, amb la documentació complementària aportada durant la tramitació de l'expedient, respectant les condicions fixades per les distintes administracions que han participat en el procediment i, en especial, en la declaració d'impacte ambiental de 4 de novembre de 2005.  
Contra el present acord, que posa fi a la via administrativa, es pot interposar recurs potestatiu de reposició davant del Consell en el termini d'un mes, comptat des de l'endemà de la notificació o publicació d'aquest acord en el Diari Oficial de la Generalitat, d'acord amb el que establixen els articles 116.1 i 117.1 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció que dóna la Llei 4/1999, de 13 de gener, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació del present acord en el Diari Oficial de la Generalitat, de conformitat amb el que disposen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercir qualsevol altre recurs que estime oportú.  
Valencia, 15 de setembre de 2006.  
La consellera secretària del Consell (p.s.),  
GEMA AMOR PÉREZ